open-index/open-wikipedia-markdown huggingface dataset:
Tribrachidium

eskuinera|260px|thumb|Irudiko trilobozorik handiena da *Tribrachidium heraldicum*.
***Tribrachidium*** Ediacararra garaian bizi izan ziren fosilen genero bat da. Espezie bakarra ezagutzen da, *Tribrachidium heraldicum*. Trilobozoen talde desagertuaren barnean zegoen ale ezagunena da.

## Etimologia 
*Tribrachidium* izenak hiru hizt elkartzen ditu, grekerazko τρία (*tria*, "hiru"), latinezko *brachium* ("beso") eta *idium* atzizkia ("txikia"). "Hiru besodun txikia" esan nahi du beraz. Espeziearen izena den *heraldicum*-ek heraldikan ezaguna den triskel irudiari egiten dio erreferentzia.

## Aurkikuntza 
*Tribrachidium* fosilak Australia hegoaldeko Ediacara aztarnategian aurkitu ziren lehen aldiz eta Martin Glaessnerrek deskribatu zuen 1959an. Hurrengo urteetan Ukrainako Dniester ibaiaren arroan eta Errusia iparraldeko Itsaso Zuriaren ertzetan ere aurkitu izan dira.

Hareharritan utzitako inpresio negatiboak dira aurkitu diren *Tribrachidium* fosilak.

## Deskribapena 
Kupula itxurako animalia zirkular sesilak ziren. Ertzek hirusta itxura zuten eta hiru beso erradial zituzten, triskelaren itxuran luzatzen zirenak eta zirrikitu bertikalez josiak. Animalion diametroa 3 eta 50 mm artekoa zen.

## Erreferentziak 
## Kanpo estekak
Ebakigarri

[thumb| [Norma Talmadge aktorearen irudia duen ebakigarria, XX. mendearen hasieran.]]
**Ebakigarria** haurrentzako entretenimendua da, paperezko irudiak guraizeekin ebakitzean datzana. Paperezko panpinak joko honen erakusgarri klasikoak dira, pertsona baten irudia irudikatzen dutenak (gehienetan, neska bat edo emakume bat), eta horren gainean jartzen dira jantziak, mihiak tolestuz. Ebakigarriak, ia berrehun urtez, mendebaldeko umeentzat jokatzeko modu merkea izan da. Gaur egun, artista asko ebakigarrietara itzultzen ari dira, arte gisa.
## Kanpo estekak
Mocedades canta a Walt Disney

***Mocedades canta a Walt Disney*** Mocedades taldearen albuma da, 1997. urtean argitaratua. Izaskun Uranga eta Javier Garai kide historiekin batera, Fernando González, José Antonio Las Heras, Idoia Arteaga eta Arsenio Gutiérrezek parte hartu zuten.

## Abestiak 
# "La estrella azul" (3:36)
# "Busca lo más vital" (3:27)
# "Soñar es desear" (3:32)
# "Esto es amor" (4:32)
# "Mi príncipe vendrá" (3:32)
# "Si no te conociera" (4:33)
# "Eres tú el príncipe azul" (3:51)
# "Hijo del corazón" (2:59)
# "Chim chim chery" (2:45)
# "La bella y la bestia" (4:05)

## Kanpo estekak
The Killer Elite

***The Killer Elite*** (euskaraz *Eliteko Hiltzaileak*), 1972ko Sam Peckinpah estatubatuar zinema zuzendariaren ekintza thriller film bat da. Robert Syd Hopkins idazlearen *Monkey in the Middle* (*Tximinoa Erdian*) eleberrian oinarritua dago. James Caan, Robert Duvall, Burt Young, Bo Hopkins, Arthur Hill, Mako eta Gig Young aktoreek antzeztu zuten.

## Argumentua 
Mike Locken (James Caan) eta George Hansen (Robert Duvall) soldatapeko bi hiltzaile beterano dira, CIAk lan oso arriskutsuak burutzeko ardura eman ohi diena. Elkarren lagunak, tiratzaile adituak eta beren lanbideak onenak dira. Istyripu batek denboraldi batez elkarrengandik banatuko ditu, baina halabeharrak berriz elkartuko ditu, nahiz eta oraingoan biak alde banatan egon.

## Aktoreak 
* James Caan: Mike Locken
* Robert Duvall: George Hansen
* Arthur Hill: Collis kapitaina
* Gig Young: Weybourne
* Tom Clancy: O'Leary
* Mako: Yuen Chung
* Burt Young: Mac
* Bo Hopkins: Jerome Miller
* Takayuki Kubota: Negato Toku
* Victor Sen Yung: Wei Chi
* Kate Heflin: Amy
* Tiana Alexandra: Tommie
* Helmut Dantine: Vorodny
* Master Gini Lau/Liu: Yuen Chungen alaba
* Uschi Digard: Festako neska

## Kanpo estekak 
* IMDBko fitxa irakurgai
Mikhail Fedonkin

**Mikhail Aleksandrovich Fedonkin** (, Orekhovo-Zuyevo, Moskuko oblasta, Errusia, 1946ko ekainaren 19a) paleontologo errusiarra da, animalia goiztiarrenen fosilak eta aztarnak dokumentatzeagatik ezaguna. Hainbat fosil ere aurkitu eta deskribatu ditu, *Hiemalora*, *Onega stepanovi* eta *Nimbia occlusa*.

Eleanitza da, ingelesez eta errusieraz hitzegiten du eta espainieraz, frantsesez eta hizkuntza eslabonikoetan irakurtzeko gai da
* Piter Handiaren domina (2000)

## Argitaraturiko lanak 
### Liburuak 
* *Vendiar biota Itsaso Zurian (Errusiako iparraldeko plataformako hezurdura gabeko fauna aurrekanbriarra)* (1981)
* *Vendiar aroko mundu organikoa* (1983)
* *Hezurdura gabeno fauna eta honen kokapena metazooen eboluzioan* (1987)
### Argitalpen zientifikoak 
* Fedonkin M.A. 1976. *Traces of the multicellullar animals from Valdai Series*. Izvestiya Akademii Nauk SSSR, ser. geol., N 4, p.&nbsp;128-132.
* Keller B.M. and Fedonkin M.A. 1977. ''New organic fossil finds in the Precambrian Valdai Series along the Syuz'ma River*. Internat. Geol. Rev., 19(8), p.&nbsp;924-930.
* Fedonkin M.A. 1980. *Early stages of evolution of Metazoa on the basis of the paleoichnological data*. Zhurnal Obchei Biologii, N 2, c. 226-233.
* Fedonkin, M.A. 1990. *Precambrian metazoans*. In: Briggs, D.E.G. & Crowther, P.R., eds., Palaeobiology. A Synthesis. Blackwell Scientific Publ. Ltd., p.&nbsp;17-24.
* Crimes T.P. and Fedonkin M.A. 1994. *Evolution and dispersal of deepsea traces*. Palaios, vol. 9, N 1, p.&nbsp;74-83.
* Fedonkin M.A. 1996. *Geobiological trends and events in the Precambrian biosphere*. In: Walliser O.H. (ed.) Global Events and Event Stratigraphy in the Phanerozoic: Results of the International Interdisciplinary Cooperation in the IGCP-Project 216 "Global Biological Events in Earth History"). Springer-Verlag, Berlin, Heidelberg, pp.&nbsp;89–112.
* Lipps J.H., Collins A.G. and Fedonkin M.A. 1998. *Evolution of biological complexity: Evidence from geology, paleontology and molecular biology*. In: Hoover R.B. (ed.) Instruments, Methods, and Missions for Astrobiology. Proceedings of the International Society for Optical Engineering, vol. 3441, p.&nbsp;138-148.
* Fedonkin, M.A. and Ivantsov A. Yu. 2001. *Faunal succession in the Vendian (Terminal Proterozoic) deposits of the White Sea Region, north of the Russian Platform''. North American Paleontological Convention, Berkeley, California. Abstracts. P. 50.

## Erreferentziak
Alfie (2004ko filma)

***Alfie***, 2004ko Charles Shyer estatubatuar zinema zuzendariaren amodiozko drama-komedia film bat da. Jude Law, Marisa Tomei eta Susan Sarandon aktoreek antzeztu zuten.

Michael Caine aktoreak antzeztutako *1966ko izenburu berdineko filmaren* berregokitzapena da, biak ere Bill Naughton irlandar antzerkigilearen *1963ko izen berdineko antzezlan* eta eleberrian oinarrituak daude.

## Argumentua 
AEB, New York. Alfie Elkins Jr. (Jude Law) hitian luxuzko auto gidari gisa lan egiten duen ingeles gizaseme gazte, erakargarri, karismatiko eta gonazalea da, beti emakumeen atzetik, bere sexuzalekeri eta harropuzkeriak ez du mugarik. Emakume ederrez inaguraturik dagoenez, bere izaera kanporakoitasunak uneoro emakumeen artean sekulako arrakasta izatea ekarri dio. Halere, bere lagunak ez daude bere ezkongabe bizimodu nahasiarekin batere ados. Gau bakarreko bere sexu-topaketek beti horretan gelditzen dira, eta Alfiek inongo bizimodu egonkorrik ez duela nahi dirudi. Nesketan eginiriko saio horietako batean Lonette (Nia Long) ezagutuko du, bere adiskide Marlonen (Omar Epps) neskalaguna dena, eta ordurarteko bere bizimoduaz gogoeta egitera derrigortuko du.

## Aktoreak 
* Jude Law: Alfie Elkins Jr.
* Marisa Tomei: Julie
* Susan Sarandon: Liz
* Renée Taylor: Lu Schnitman
* Jane Krakowski: Dorie
* Jeff Harding: Phil
* Kevin Rahm: Terry
* Omar Epps: Marlon
* Nia Long: Lonette
* Max Morris: Max
* Tara Summers: Carol
* Jefferson Mays: Miranda Kulp doktorea
* Dick Latessa: Joe
* Sienna Miller: Nikki

Filmaren kredituetan Alfie Elkins Sr. irudikatzen duen Michael Caine aktorearen zuri-beltzeko argazki bat agertzen da.

## Kanpo estekak 
* IMDBko fitxa irakurgai
Gauzazko diru

**Gauzazko dirua** gauza edo merkantzia batez osatutako dirua da, gauza horren balioa duena. Gauzazko diru bihurtzen diren objektuek balioa dute berez eta balio horren pareko balioa dute diru gisa erabiltzen direnean.

Historian zehar hainbat merkantzia erabili izan dira diru modura: urrea, zilarra, kobrea, gatza, piperrautsa, tea, gerriko apainduak, maskorrak, drogak, zeta eta abar. Elementu horiek neurtutako balioarekin edo antzemandako balioarekin erabili izan dira, zenbaitetan batzuk besteekin konparatuta, ondasunak baloratzeko edo prezioa ezartzen sistema desberdinetan.

## Kanpo estekak
Thomas Bracken

**Thomas Bracken** (Claree, Meath konderria, Irlanda, c. 1841eko abendua - Dunedin, 1898ko otsailaren 16a) Irlandan jaiotako zeelandaberritar olerkari, kazetari eta politikaria izan zen.

Umezurtz geratu zen eta 1854an Australiari bidali zioten osaba baten kargu. Hainbat ofiziotan lan egin zuen eta idazten aritu zen ere. 1869an Dunedinen kokatu zen argitaratzailea eta kazetaria gisa lan egin zuen tokian.
*God defend New Zealand* Zeelanda Berriko erserkia idatzi zuen.
Parlamentu zeelandaberritarraren diputatua bi aldiz aukeratu zen (1881ean eta 1886an).
thumb|ezkerrera|Dunedineko hilerria
## Lanak 
* *Flowers of the Freeland, Behind the Tomb and Other Poems*, 1871
* *God Defend New Zealand, 1876
* *Not Understood*, 1879
* *The Land of the Maoris and the Moa*
* *Musings in Maoriland*
* *Lays and Lyrics: God's Own Country and Other Poems'', 1893
Xaman

thumb|Siberiako xaman bat.
**Xamana** xamanismoaren errituak egiten eta burutzen dituen pertsona da. Xamanismoan, xamanari bere erlijioaren arabera errealitatea edo pertzepzio kolektiboa aldatzeko gaitasuna ematen zaio, eta logika kausal antzeko bati erantzuteko gaitasuna dute. Hori, azkenik, sendatzeko, espirituekin eta arbasoekin komunikatzeko eta arimekin lotzeko trebetasunetan adieraz daiteke. Pertsona mota hori adierazteko erabiltzen den terminoa da, batez ere Afrika, Amerika, Asia eta Ozeaniako ehiztarien eta biltzaileen gizarteetan eta Europako historiaurreko kulturetan ere erabiltzen dena. Kultura batzuetan uste da gaur egun, adibidez, xamanak ehiza non dagoen adieraz dezakeela, baita faktore klimatikoak aldatu ere.

Terminoa hizkuntza tungusikoetako sustantibotik dator (Siberiakoa), *shaman*etik (“dakiena”), eta *shahia* aditzetik (“jakintza”).

## Xamanen eginkizuna 
Eginkizun garrantzitsua dute ehiztarien eta biltzaileen komunitateetan, jakinduriaren kutxa sakon gisa aritzen dira. Haren dohaina jaraunspen, hau da, jaiotza bidez jasotzen da, noizbehinka bokazioz, baina beti eskatzen ditu hastapeneko pasarteak: baraualdi luzeak, erretiroak eta, kasu batzuetan, haluzinogenoak hartzea. Familiek aukeratzen dituzte, eta lehenago espirituek (jainkozko hautaketa), eta entrenamendu zorrotza egin behar izaten dute. Bere funtzioen artean izpirituekin komunikatzea dago, beren komunitatearen akatsak zuzentzeko eta etorkizunaren erronkei aurre hartzeko; beraz, gizakiaren, bere mundu espiritualaren eta mundu fisikoaren arteko harmonia ere berrezartzen dute.

Xamanei ez zaie apaizen rola ezartzen, ez beste gizabanako batzuei esleitu zaielako, ez apaiz klaserik ez dagoelako. Kasu honetan, erlijio guztiak xamanaren bat dute erdigunea, espirituekiko bitartekari bakarra baita.

## Espirituekiko komunikazioa 
Xamanak naturaren eta gizakien espirituak bere «senide» bihurtzen ditu.[eskatutako 
Txamanismoaren fenomenoa aztertu zuten antropologoek adierazi dute mundu espiritualerako «bidaiak» egin ditzaketela kontzientzia-egoera aldatuen bidez, horrela, ezagutzak jasoz.
Hala ere, xamanak tribuan duen ospea zuzen-zuzenean dator sendatzeko duen ahalmenetik.

Txamanismoaren fenomenoa Siberiako herrietatik,  Japoniako, Ipar, Erdialdeko, Hego Amerikako,  Australiako eta Zeelanda Berriko tribu indigenetatik dator eta dirau.

## Erreferentziak 
## Kanpo estekak
Most Dangerous Man Alive

***Most Dangerous Man Alive*** (euskaraz *Munduko Gizon Bizidun Arriskutsuena*), 1961eko Allan Dwan estatubatuar zinema zuzendariaren zientzia fikziozko film bat da. Phillip Rock, Michael Pate eta Leo Gordon idazleen *The Steel Monster* (*Altzairuzko Gizona*) kontakizun laburrean oinarritua dago. Ron Randell, Debra Paget eta Elaine Stewart aktoreek antzeztu zuten.

## Argumentua 
Eddie Cande (Ron Randell) gangsterrari hilketa bat burutzea egotzi diote baina justizia ekiditea lortu eta basamortura ihes egingo du. Bere zoritxarrerako, bertaratu den eremua proba atomikoen kokalekua da. Kobalto izpien erradiaktibitateak edozein metal mota xurgatu dezakeen izaki batean bilakatuko du. Lortutako ahalmen berriekin traizionatu duten guztiez mendekatuko da.

## Aktoreak 
* Ron Randell: Eddie Candell
* Debra Paget: Linda Marsh
* Elaine Stewart: Carla Angelo
* Anthony Caruso: Andy Damon
* Gregg Palmer: Fisher tenientea
* Morris Ankrum: Davis kapitaina

## Kanpo estekak 
* IMDBko fitxa irakurgai
Upstairs, Downstairs (1971ko telesaila)

***Upstairs, Downstairs*** (), Erresuma Batuko drama telesail bat da. 1971ko urriaren 10etik 1975eko abenduaren 21era London Weekend Television (LWT) eta ITV telebista kateetan aireratu zen, denera 5 denboraldi eta 68 atal izan zituen.

Londres hiriko Belgravia goi maila sozialeko auzoan girotua dago.

## Izenburua eta gaia 
Izenburuak eraikinen eskaileraz gora eta behereko solairuez gain, Erresuma Batuan gizartearen maila sozial-ekonomikoarekiko banaketa ere adierazten duen esaldia da, alegia, eskaileraz gora aristokrata, jauntxoak, jaunak, andereak eta enpresaburuak bizi dira, aldiz, eskaileraz behera, morroiak, neskameak, sukaldariak, maiordomoak, gurdizainak eta lorezainak.

BBC kateak ''2010ean izenburu berdineko berregokitzapen telesaila aireratu zuen.

## Argumentua 
1903-1930 artean Londresko Belgravia auzoko Eaton Place kaleko 165. zenbakiko eraikineko familiaren eta beren zerbitzarien bizitza eta gorabeherak jarraitzen ditu. Eskaileraz gora, honako jauntxoak bizi dira: James eta Elizabeth senar-emazteak eta beren haurrak; Lady Marjorie, Lehen Ministroa zenaren alaba, eta bere senarra, Richard Bellamy, politikari zintzoa baina bere emaztearen diruaren eta haren familiaren eraginaren pean dago. Eskaileraz behera, zerbitzariak: maiordomoa, sukaldaria, morroiak, neskameak, sukaldariaren laguntzaileak....

Garai honetan Erresuma Batuan emakumeen bozkatzeko eskubidearengatik borrokatzen zen, Lehen Mundu Gerraren ankerkeriak eta heriotzak jazo ziren, ondoren 1920ko Hamarkada Zoriontsua, 1929ko Krisialdi Ekonomikoarekin amaitzeko jauretxeko jabe aristokratez gain azkeneko zerbitzarian ere eragina izan zuten.

## Kanpo estekak 
* Webgune ofiziala 
* IMDBko fitxa irakurgai
Ontzigintza

[thumb|Itsasontzi bat egiten, [Kiel.]]
**Ontzigintza** edo **itsasontzigintza** ontziak, batez ere itsasontziak, egiteko jarduna da. Ikuspuntu teknikotik, itsasontzi baten fabrikazioa hiru atalen arabera azter daiteke:

* kroskoaren fabrikazioa
* propultsio-sistema
* sistema osagarriak

Ekonomiari dagokionez, ontzigintza beste sektore askotan eragina duen industria-jarduera gisa azter daiteke (inbertsioak, lanpostuak eta mozkinak).

## Erreferentziak 
## Kanpo estekak
The Green Inferno (filma)

***The Green Inferno*** (euskaraz *Inpernu Berdea*), 2013ko Eli Roth estatubatuar zinema zuzendariaren beldurrezko abentura film bat da. Lorenza Izzo, Ariel Levy, Daryl Sabara, Kirby Bliss Blanton, Sky Ferreira, Magda Apanowicz, Nicolás Martinez, Aaron Burns, Ignacia Allamand, Ramón Llao eta Richard Burgi aktoreek antzeztu zuten.

1970eko eta 1980ko hamarkadako italiar kanibalismo filmeen azpigeneroaren omenaldia da, tartean *Cannibal Holocaust* (1980) film ospetsu eta polemikoa.

## Argumentua 
Justine (Lorenza Izzo) neska gaztea eta New York hiriko bere lagun ekintzaile idealistak Peruko ohianera ihes egin eta bertako tribu indigena baten bizimodua hankaz gora jarri eta Amazonia oihanaren zati bat betirako desagertuarazi dezakeen zuhaitz ebaketa bat geldiarazten saiatuko dira. Justine eta bere lagunek ez dakitena ustez defendatu nahi duten tribua giza haragizalea dela da.

## Aktoreak 
* Lorenza Izzo: Justine
* Ariel Levy: Alejandro
* Nicolás Martínez: Daniel
* Daryl Sabara: Lars
* Kirby Bliss Blanton: Amy
* Magda Apanowicz: Samantha
* Aaron Burns: Jonah
* Ignacia Allamand: Kara
* Sky Ferreira: Kaycee
* Ramón Llao: Buru-ehiztari burusoila
* Richard Burgi: Charles
* Matías López: Carlos Lincones
* Antonieta Pari: Adindua
* Paz Bascuñán: Lucia (ahotsa)
* Percy Chumbe: Milizia burua

## Kanpo estekak 
* IMDBko fitxa irakurgai
Pikaia

260px|eskuinera|thumb|*Pikaia*-ren fosila.
260px|eskuinera|thumb|*Pikaia*-ren interpretazio artistikoa.
***Pikaia*** Kanbriar garaian bizi izan zen animalia kordatuen genero bat da, gaur egun iraungita dagoena. Espezie bakarra ezagutzen da, *Pikaia gracilens*. Duela 513 et 505 milioi urte artean bizi izan zen.

## Aurkikuntza eta taxonomia 
Burgess Shale aztarnategi kanadarrean 1911 urtean Charles Doolittle Walcott paleontologoak aurkitu eta deskribatu zuen *Pikaia*. Kanadako Alberta probintzian kokaturik dagoen Pika mendiaren omenez ezarri zion izena fosil berriari.

*Pikaiak* gorputz segmentatua duela ikusita Walcottek antzinako anelido gisa identifikatu zuen. 1979 urtean Simon Conway Morris-ek berriz aztertu eta notokordaren zantzuak ikusi zizkion eta kordatuen taldean sartu zuen. Ornodunen arbaso zaharrena zatekeen eta horregatik ez zen erabat onartua izan, kutikula agertzen baitu, ornodunetan ohikoa ez dena. 1999 urtean Txinako Maotianshan Shales aztarnategian *Myllokunmingia* aurkitu zen, are eta zaharragoa zen kordatua, eta 2007an R. K. Bambachek kordatuen taldean kokatu zuen *Pikaia*.

3'8 zentimetroko luzerako animalia izan zen, handiena 5'5 cm-koa aurkitu bada ere. Buru txikian antena edo garro pare bat zituen, gaur egungo mixinearen antzera. Ez zaio begirik aurkitu fosiletan. Burutik gertu dozena bat luzakin pare zituen, zakatzak izan zitezkeenak.

Gorputza luzea eta zapala zuen, hosto baten itxurakoa. Muskulu blokeek (miotomoek) bertikalki segmentatuta egotearen itxura ematen zioten eta zigi-zaga mugitzen ziren igeri egiteko. Gorputzaren amaieran hegatsen aztarnak aurkitu zaikio, aingirak egiten duen antzera, eta uretan zeuden elikagaiez elikatuko zen.

## Erreferentziak 
## Kanpo estekak 
* Burgess Shaleri buruzko webgunea
Merkataritza kontratu

thumb|Kontratua.
**Merkataritza-kontratua** bi pertsona edo gehiagoren arteko zuzenbidezko harremana da. Harreman horren bidez, pertsona batek (zordunak) beste batentzako (hartzekodunarentzako) prestazio zehatz bat betetzera behartzen du bere burua. Subjektuen arteko harreman horrek betebeharra eta eskubidea lortzen ditu. Batek bestearen interesen alde zerbait egin behar du, horrek hari prestazioa galdetzeko ahalmena dutelako, eta prestazioa (ematekoa, egitekoa edo ez-egitekoa) betez gero, betebeharra desagertu egingo da.

## Kontratuaren forma, froga, eta interpretazioa 
Harreman hauek guztietan, kode zibileko arauak aplikatzen dira. forma kasuan, hauek osatzeko askatasuna dago, baina kasu batzuetan bada atxiki behar den funtsezko elementuren bat.

Frogari dagokionez, berezitasun gutxi batzuk daude: merkataritza-liburuak edo kontabilitate-liburuak. Faktura ez da froga dokumental bat, ez baitago faktura jaulkitzeko merkataritza-betebeharrik, zerga-betebeharra baizik.

Interpretazioaren inguruan badaude zenbait arau. Zalantza kasuan, zordunaren alde egingo du irizpidea. Kontsumitzaileekin egiten diren kontratuetan, kontsumitzaileen alde interpretazio zentzua jasotzen du kontsumitzaileen babeseko legeak eta baita baldintza orokorren legeak. Merkataritza kontratuak alderdi ahularen aldeko jarrera hartzen du.

## Merkataritza-kontratu garrantzitsuenak 
* salerosketa-kontratua
* fidantza-kontratua
* artesari-kontratua
* agentzia-kontratua
* truke-kontratua
* emakida kontratua
* frankizia-kontratua
* kontu korronte kontratua
* banku-kontratua
* balio-merkatuko kontratuak
* aseguru-kontratua

## Kontratu bereziak 
### Kontratu atipikoa 
kontratu bat egiten denean kontratuan ezarritakoak behartzen du eta legezko indarra du alderdien artean, adostasuna eman badute eta behar bezala egin bada. Badaude kontratu asko zein araudirik ez duten ( frankizia-kontratua, finantziazioaren inguruan, leasing eta faktoring, bankugintzako hainbat kontratu) eta gerta daitezkeen harremanetan arazorik sortuko balitz, eta kontratuan ezarritakoak ez badu aurreikusten edo erautzen soluzioa zein izan behar duen, legedira jo beharko litzateke.

### Iraupenezko harremandun kontratuak 
Hornidurazko harremana iraupen mugagabea duen kontratuak izaten dira. Arazorik handiena izaten da kontratu hauen amaierara nola iritsi. Alderdiren batek, edozein ez-betetze egingo balu, beste alderdiak du hauste horretan oinarrituaz, kontratua bertan behera uzteko aukera, inolako kosturik gabe. Kasu onetan onustean egin beharko litzateke, bidezko aurre-abisu batekin.

### Kontratuetako baldintza orokorrak 
Alderdietako batek aurretik xedatutako formularioa prestatzen du eta beste alderdiak onespena ematen du. Bertan, iraupena, prezioa eta horrelako oinarrizko elementu batzuen batura egongo da.

## Kanpo-estekak 
* http://www.ehu.eus/ojs/index.php/Zuzenbide/article/view/16486/14548
Brida (hoditeria)

eskuinera|thumb|300x300px| Bridadun lotura.
**Brida**, hodi batean, sistema baten bi osagai lotzen dituen elementua da, horrela bada, lan suntsitzaileak egin beharrik gabe, desmuntatu lanak egin daitezke. Horretarako lotura-bernoa ezartzen da, hots, burdinazko zirkunferentzia zulatua, azkoin eta torlojuen bidez sortua eta horrela bi osagaien lotura lortzen da.

## Kanpo estekak
Album (musika)

[thumb|220px|Zenbait [78&nbsp;RPM-ko diskoak dituen antzinako album bat.]]

Musika arloan, **album** musika lanen bilduma bat da, elkarrekin saltzen direnak.

Berez, «album» bat argazkiak edo bestelako oroigarriak gordetzeko liburua da. XIX. mendean, gramofonoentzako binilozko diskoak argazki-albumaren antzeko liburu batean biltzen zituztenez, terminoa zabaldu zen. Denboraren poderioz, formatuak bilakaera handia izan zuen: 1948an binilozko LPak ( bira minutukoak) agertu ziren; gero, 1970eko eta 2000ko hamarkaden artean, kasetea eta azkenean CD eta MP3 grabazioak.

## Erreferentziak 
## Kanpo estekak
Kalko paper

**Kalko papera** paper zeharrargia da. Azido sulfurikotan, segundo batzuetan, kalitate oneko papera murgilduz egiten da. Azidoak zelulosaren zati bat eraldatzen du, eta horrek kalko paperaren efektu zeharrargia ematen du.

Kalko papera erabiltzen da marrazkia (artistikoa edo teknikoa) erreproduzitzeko. Horren zehar ikus daitekeenez, trazu berdin-berdina lortzen da.

## Ikus, gainera
**Gyotaku*

## Kanpo estekak
Disko

**Disko** izan daiteke:

* Disko fonografiko, binilozko edo antzeko gaiez egindako xafla mehe biribila.
* Orno arteko disko, bi ornoren arteko loturan dagoen mintza.
* Disko gogor, informatikan.
* Disko konpaktua edo CD, informazioa gordetzeko sistema.
* Disko Aldagarri Digitala edo DVD, informazioa gordetzeko sistema.
* Disko jaurtiketa, disko gogor bat ahalik eta urrutien jaurtitzean datzan kirola.
Single (argipena)

**Single** edo **singles** izan daiteke:

## Single 
* (Bizk.) sendotasunik edo trinkotasunik ez duena.
* Single (musika), abesti bakarreko disko fonografikoa.
* Single (tenis), bi jokalarien arteko partida.
* Single Sign-On, baimentzeko prozedura.
* Single malt whisky, destilazio batekoa.
* Single Inline Memory Module edo SIMM, memoria hegazkorra.

## Singles 
* Singles, frantziar udalerria;
* *Singles*, 1992ko estatubatuar filma;
* *Singles*, 1995eko Nirvanaren albuma;
* *Singles 93-03*, 2003ko Chemical Brothersen albuma;
* *Singles*, 2003ko Elvis Costelloren albuma;
Mr. Sandman

**«Mr. Sandman»** (batzuetan **«Mister Sandman»**) Pat Ballardek idatzitako abestia da, 1954an argitaratuta. Vaughn Monroe & His Orchestrak urte hartako maiatzean grabatu zuen lehendabizikoz eta, urte berean, The Chordettesek. The Chordettes taldeak izugarrizko arrakasta izan zuen, abestia Hit Parade eta Billboard zerrendetan lehendabizikoen artean kokatuz.

## Bertsioak 
## Erreferentziak 
## Kanpo estekak
Aita Urdaneta

**Aita Urdaneta**, Gipuzkoako Goierri eskualdeko Ordizia udalerrian dagoen auzoa eta etxebizitza multzo bat da. Udalerrian jaiotako Andres Urdaneta esploratzailearen omenezko izena darama.

## Auzoa 
Etxebizitza multzoa Domingo Unanue ordiziar arkitektoak diseinatu eta eraikiarazi zituen.

Lorategiaz osatutako auzoa da, eta etxebizitzeko arkitektonikoki Iruñeko Txantrea auzoko etxebizitzen antza handia dute, biak ere garai beretxuan eta antzeko estiloan eraikiak.

300px|erdian|thumb|Aita Urdaneta auzoa.

## Kaleak 
Berez, auzoa etxebizitza multzo bakar batek osatzen du eta bere barnean ez dago kalerik, gune berde edo lorategia baizik, baina auzoaren mugak honako lau kale hauek adierazten dituzte:

* Bizkaia pasealekua
* Gudarien etorbidea
* Nafarroa Beherea kalea
* Zuberoa kalea

## Kanpo estekak
Altamira (Ordizia)

**Altamira**, Gipuzkoako Goierri eskualdeko Ordizia udalerriaren ekialdean dagoen auzo bat da. N-1 errepideak gainontzeko udalerriarengandik banatzen du, hortaz, herrigunetik urrundua dago.

Auzo honetatik maldan gora Oiangu parketxera eta Lazkaomendira doan errepidean ateratzen da.

## Izena 
Auzoari izena eremu horretan zegoen Altamira baserritik datorkio. 1990eko hamarkadan eraitsi zuten Oiangurenbidea eta Zumalakarregi etorbideak bat egiten duten gunean zegoen baserri hau. Bi etxebizitza zituen eta Villafuerteko kondearena zen 1877an. Izen hau 1538ko dokumentu batean agertu zaigu lehenengo aldiz. Erdal izen argia, alta "goi" eta mira "ikuspegi" hitzez dago osatuta, gure Agirre toponimoaren parekoa alegia. Ohikoa izan da Euskal Herriko euskal eremuan Altamira moduko izenak agertzea, adibidez, alboko Beasain udalerrian ere Altamira auzoa badago.

## Historia 
1960ko hamarkada eta 1970eko hamarkadaren artean ordurarte landa eremua zenan eraikitako langile klaseko auzoa da, auzotar asko Andaluzia, Extremadura, Galizia eta Gaztela-Leondik etorritakoak eta haien ondorengoak dira.

thumb|erdian|600px|Altamira auzoaren ikuspegi orokor panoramikoa.

## Kaleak 
* Altamira kalea
* Gernikako Arbola etorbidea
* Lazkaomendi etorbidea
* Oiangu bidea
* Oianguren kalea
* Okorro kalea
* Zumalakarregi etorbidea

## Kirola 
Auzo honetan Ordiziako kirolgune nagusia dago, hainbat kirol instalakuntzen osatua:

* Altamira estadioa
* Majori kiroldegia

## Hezkuntza 
Auzo honetan honako ikastetxeak daude:

* Jakintza ikastola
* Oianguren institutua

## Ikus gainera 
* Altamira (Beasain)

## Erreferentzia 
## Kanpo estekak
Bustuntza

**Bustuntza**, Gipuzkoako Goierri eskualdeko Ordizia udalerriaren dagoen auzo bat da. Herri hizkeran euskaraz *Poligonoa* eta gaztelaniaz *Polígono de la Paz* izenez ere ezaguna bada.

N-1 errepidea eta Oria ibaiaren artean dago.

## Izena 
Gipuzkoan ezagutzen den batzar-gunerik zaharrenetarikoa zen Bozuntza baserria eta batzarrak bertan zegoen intxaurrondoaren azpian burutzen ziren. Auzori izena ematen dion Bozuntza baserria XX. mendean eraitsi zuten. Izenaren lehenbiziko lekukotasun idatzia, Boçunça, XVI. mendekoa da, zehazkiago, 1568koa. Mendeetan zehar toponimo honen aldaera desberdinak jaso dira: Bozunza, Buzunza, Bazunza, Buzuntza, Bustunza, Boztontza, Bustuntza, Boztantza, Bustiunza eta Bozuntza.

[thumb|erdian|500px|Bustuntza auzoa [Usurbe mendiaren gailurretik ikusia.]]

## Historia 
1960ko hamarkada eta 1970eko hamarkadaren artean ordurarte Oria ibarrean zeuden soroz osaturiko eremua zenan eraikitako langile klaseko auzoa da, auzotar asko jatorriz Euskal Herrikoak izateaz gain, Andaluzia, Extremadura, Galizia eta Gaztela-Leondik etorritakoak eta haien ondorengoak dira.

## Kaleak 
* Gipuzkoa etorbidea
* Nafarroa etorbidea
* San Ignazio kalea

## Plazak 
* Biona plaza
* Bustuntza plaza
* Idoiaga plaza
* Otatza plaza

## Hezkuntza 
Auzo honetan honako ikastetxea dago:
* Urdaneta ikastetxea (Ordizia)

## Erreferentzia 
## Kanpo estekak
San Joan (Ordizia)

**San Joan**, Gipuzkoako Goierri eskualdeko Ordizia udalerriaren iparraldean dagoen auzo bat da, eta Itsasondo udalerriarekin muga egiten du.

N-1 autobidean, Donostiatik Altsasurako norantzan, Ordiziako lehenbiziko irteeran dago.

## Izena 
Izena, auzo honetan baina Itsasondoko udalerriaren lursailetan dagoen San Joan baselizari zor dio.

## Historia 
XXI. mendearen hasiera arte, nagusiki landa ingurunea zen. 2000tik aurrera, auzo honetan etxebizitza multzo ugari eraiki dira (horietako asko, etxebizitza babestuak); beraz, Ordizian izan den azken eraikuntza hazkundea hemen gauzatu da.

Irudi:San Joan 01, Ordizia, Gipuzkoa, Euskal Herria.jpg|Iriarte etxea.
Irudi:San Joan 02, Ordizia, Gipuzkoa, Euskal Herria.jpg|San Joan auzoa.

## Kaleak 
* Filipineta kalea (hilerriko zatia)
* Floreaga kalea
* Karrillazpi kalea
* Intzauzar kalea
* Otatza
* San Joango bidea
* Zeberionea

## Eraikin nabarmenak 
* Ordiziako hilerria
* Iriarte etxea
* San Joan baseliza: Itsasondoko lursailetan egon arren, San Joan auzotik metro eskasetara dago eta izena ematen dio.
* Zabale dorretxea: Erdi Aroko mudejar estiloko dorretxea.

## Erreferentzia 
## Kanpo estekak
Eskarabilla

**Eskarabilla**, iraganean **Muzubia**, Gipuzkoako Goierri eskualdeko Ordizia udalerrian dagoen auzo bat da. Urdaneta kalea, Oria ibaia eta trenbidearen artean dauden etxebizitza multzoak osatzen du.

## Izena 
Gaur egun Eskarabilla izenez ezagutzen den inguruari Muzubia izena ere ematen zitzaion, errotako kanala zeharkatzeko zubia bertan baitzegoen. Idatziz erregistratutako era zaharrena, 1568koa, soro izena da, baina, horrez gain, toponimo hau presa bat eta etxe bat izendatzeko ere erabiltzen zen. Etxe hari, Sukia eta *"Casa del Explote"* izenak ere ematen zizkioten.

Gaztelaniaz ikatz zati txikiei deitzen zaie "eskarabilla" eta XX. mende hasieran jendea haiek biltzera Muzubia presara joaten zen. Oso arrunta da zubi-izen modura Zubimusu toponimoa erabiltzea (Beasainen, Zizurkilen, Zestoan).

## Kaleak 
* Diego Rivero kalea
* Goiherri kalea
* Joseba Rezola pasealekua
* Kaleberria
* Maribaratza kalea

## Eraikin nabarmenak 
* Torresol eraikina

Irudi:Ordizia 35.jpg|Eskarabilla auzoko etxebizitzak Oria ibaiko oin-zubitik.
Irudi:Ordizia 01.JPG|Torresol eraikina.
Irudi:Ordizia 36.jpg|Eskarabillako etxebizitza eraikina.

## Erreferentzia 
## Kanpo estekak
Lazkaibar

**Lazkaibar**, Gipuzkoako Goierri eskualdeko Ordizia udalerriaren mendebaldean dagoen auzo bat da, Oria ibaia eta Lazkaibar edo Malkasko zubiaren ekialdean, Lazkaoko Senpere auzora doan errepidean dago , eta Beasain udalerriaren lursailekin muga egiten du.

Auzoa CAF tren ekoizlearen lantegi multzoaren bihotzean dago, alegia, Goierri eskualdeko industria gune handienetako bat denaren barnean eta bete-betean.

## Izena 
Izen bera dute auzo honetako zubiak eta kaleak ere. Lazkaibar zubiari Malkasko ere esaten zaio, Oria ibaiaren bestaldean baitago Malkasko auzoa. Garai batean Lazkaibarraldea (-a) izeneko soroa zuen bertan Upabia baserriak.

Irudi:Laskaibar 01, Ordizia, Euskal Herria.jpg|Lazkaibar auzoa eta eskuinean CAF enpresaren lantegia, Lazkaoko Senpere auzoranzko norantzan.
Irudi:CAF, Lazkaibar, Ordizia-Lazkao, Euskal Herria.jpg|CAF enpresaren lantegiak Ordiziako Lazkaibar auzorako norantzan.

## Kaleak 
* Lazkaibar kalea
* Agirrebidea

## Eraikin nabarmenak 
* CAF: Enpresaren egoitza nagusia eta lantegi multzoa.
* Lazkaibar edo Malkasko zubia.

## Erreferentzia 
## Kanpo estekak
Mariarats

**Mariarats**, herri hizkeraz **Mariaratz** edo **Maribaratz** ahoskatua, Gipuzkoako Goierri eskualdeko Ordizia udalerriaren mendebaldean dagoen auzo bat da, herrigunetik banandua. Baserri giroko auzoa da.

Mendi arteko txoko batean dagoen auzoa da, Usurbe eta Murumendiko mendilerroaren oinetan, kasik ezkutuan, ziur asko Ordiziako ezezagunena, bai kanpotarrentzat nahiz ordiziar askorentzat, bertaratzeko Malkasko auzotik abiatzen den errepidea hartu beharra dago.

2010eko hamarkadaren hasieran, bertan Abiadura Handiko Trenaren trenbidearen biaduktu bat eraiki zen.

600px|thumb|erdian|Mariarats auzoko ikuspegi panoramikoa.

## Izena 
|ezkerrera|200px|thumb|Mariarats auzoko baserrien izendegi-seinalea.
Izena auzoan jaio eta zehartkatzen duen Mariarats errekak izen ematen dio.

Mariaraserreka, Maribaratzerrota (-a) eta Gorriñe izenez ere ezagutzen da errota hau. Sarobeaundi izeneko lekuan eraiki zen 1877an Mariaratserrota eta 1940an utzi zion garia eta artoa ehotzeari. 1990ean etxe berri bat eraiki zuten orube berean. 1577tik aurrera sarritan ageri da toponimo hau dokumentazioan. Izen bereko erreka pasatzen da etxearen ondotik eta Beasainekin muga egiten du. Mariaratserreka edo Mariarasko erreka esaten zaio. Ondorioz, erreka hau gurutzatzen duen zubiak ere Mariarats izena du. Auzo-izena ere bada eta Mariaratserrotaren inguruari dagokio. Garai batean Mariaratsaldea esaten zitzaion inguruari. Izenaren osagaiak ilunak dira, itxura batean Maria eta arats ditugu, baina ez dakigu amaiera hori zer den. Mitxelenak ere ez zuen garbi ikusten eta aipatzen zuen ez ote zen aratz "eder" hitzarekin lotu behar.

## Iruditegia 

Irudi:Mariarats 00, Ordizia, Gipuzkoa, Euskal Herria.jpg|Mariarats erreka.
Irudi:Mariarats 01, Ordizia, Gipuzkoa, Euskal Herria.jpg|Malkasko auzoa eta atzealdean CAFeko ikuspegia, Mariarats auzora doan bidean.
Irudi:Mariarats 03, Ordizia, Gipuzkoa, Euskal Herria.jpg|Mariarats auzoko etxebizitza.
Irudi:Mariarats 07, Ordizia, Gipuzkoa, Euskal Herria.jpg|Mariarats auzoko AHTaren biaduktua.
Irudi:Mariarats 08, Ordizia, Gipuzkoa, Euskal Herria.jpg|Mariarats auzoko ikuspegia.
Irudi:Mariarats 04, Ordizia, Gipuzkoa, Euskal Herria.jpg|Mariarats auzoko etxebizitza.

## Erreferentzia 
## Kanpo estekak
Knock Knock (2015eko filma)

***Knock Knock*** (euskaraz *Kas-Kas*), 2015eko Eli Roth estatubatuar zinema zuzendariaren thriller film erotiko bat da. *Death Game* (1977, *Joko Hilgarria*) filmaren berregokitzapena da. Keanu Reeves, Ana de Armas, Lorenza Izzo, Aaron Burns, Ignacia Allamand eta Colleen Camp aktoreek antzeztu zuten.

## Argumentua 
Evan Webber (Keanu Reeves) arkitektoa Karen (Ignacia Allamand) emaztea eta artista arrakastatsuarekin zoriontsuki ezkondua dago. Emaztea eta beren haurrak hondartzara asteburu pasa joan eta, Evan eta bere Monkey txakurra etxean bakarrik geldituko dira.

Genesis (Lorenza Izzo) eta Bel (Ana de Armas) neska gazte eder eta erakargarriek Evanen etxeko atean kas-kas jo eta festa bat ospatzera doan helbide batengatik galdegingo diote. Evanek festa non den jakiteko inteneten begiratzeko fede onez bere etxera sartzen utziko die, eta honela gauza korapilatuz joango dira, Evanek etxea uzteko eskatuko die baina neskek Evan seduzitu eta azkenean hiruak sexu harremanak izaten amaituko dute. Baina hurrengo egunean esnatzerakoan, Evanek neskak oraindik etxean daudela eta ez dutela joan nahi ikusiko du, alegia, bizitza suntsitu nahi dioten psikopata arriskutsu batzuk direla.

## Aktoreak 
* Keanu Reeves: Evan Webber
* Lorenza Izzo: Genesis
* Ana de Armas: Bel
* Ignacia Allamand: Karen Alvarado
* Dan Baily: Jake
* Megan Baily: Lisa
* Aaron Burns: Louis
* Colleen Camp: Vivian
* Otto: Monkey txakurra

## Kanpo estekak 
* IMDBko fitxa irakurgai
San Bartolome (Ordizia)

**San Bartolome**, Gipuzkoako Goierri eskualdeko Ordizia udalerrian dagoen auzo bat da. N-1 autobidea, Oria ibaia eta Ordiziako tren geltokiaren artean dago, Eroski merkatal-gunearen alboan.

## Izena 
Izena auzo honetan dagoen San Bartolome baselizari zor dio.

## Historia 
1268an Ordiçia izeneko lekuan Villafranca hiribildua sortu zuten Gaztelako Alfonso X.ak eta bertako herritarrek, Ordiçia izeneko lekuaren baseliza San Bartolome izeneko tenplua izanik. Hortaz, auzo hau egungo Ordiziaren sorlekua da. Bestalde, 2018an auzoa guztiz eraberritua izan zen

## Kaleak 
* Oria kalea
* San Bartolome kalea

## Eraikin nabarmenak 
* San Bartolome baseliza: Erdi Aroko baseliza eta jatorrizko Ordizia herriaren lehenbiziko edo antzinako eliza.

Irudi:San Bartolome baseliza, Ordizia, Euskal Herria 02.jpg|San Bartolome baseliza.

## Erreferentzia 
## Kanpo estekak
Patagonia (filma)

***Patagonia***, 2008ko Marc Evans galestar zinema zuzendariaren drama film bat da. Matthew Gravelle, Matthew Rhys eta Nia Roberts aktoreek eta Duffy abeslariak antzeztu zuten.

Argentinako Patagonia lurraldeko Y Wladfa komunitateko galestar eta argetinarren harremanetan oinarritua dago.

84. Oscar Sarietarako Erresuma Batua ordezkatuz Ingelesa ez den hizkuntza batean egindako film onenaren Oscar Sariarengatik lehiatzeko aukeratua izan zen, baina ez zuen ekitaldian lehiatu ahal izateko azken hautaketa gainditu ahal izan.

## Argumentua 
Patagonia lurraldeko Y Wladfa galestar-argentinar komunitatean elkar gurutzatzen diren bi istorio kontatzen dira: alde batetik, Rhys (Matthew Gravelle) eta Gwen (Nia Roberts), Cardiff hiriko bikote gales hiztuna beren bikote arazoak konpondu asmoz Argentinara bidaiatuko du; beste aldetik, Cerys (Marta Lubos) galestar-argentinar emakume adinduak Alejandro (Nahuel Pérez Biscayart) bizilagun agorafobikoaren laguntzaz Galesera bidaiatuko du, bertan 1920ko hamarkadan Argentinara emigratu zuen bere galestar amaren baserria eta sustraiak ezagutu nahi baiditu, eta jada han daudela, Alejandro gaztea Sissy (Duffy) galestar neskaz maiteminduko da.

## Aktoreak 
* Matthew Gravelle: Rhys
* Nia Roberts: Gwen
* Matthew Rhys: Mateo
* Marta Lubos: Cerys
* Nahuel Pérez Biscayart: Alejandro
* Duffy: Sissy
* Marco Antonio Caponi: Diego
* Rhys Parry Jones: Martín
* Gabriela Ferrero: Eleonara
* Marcin Kwaśny: Marc
* Radosław Kaim: Kris

## Kanpo estekak 
* Webgune ofiziala 
* IMDBko fitxa irakurgai
Otegi Enea

**Otegi Enea**, herri hizkeraz **Oteginea**, Gipuzkoako Goierri eskualdeko Ordizia udalerriaren ekialdean dagoen auzo eta etxebizitza multzo bat da. Zaldibira doan errepidearen bidegurutzean dago, Altamira auzoaren alboan.

N-1 errepideak gainontzeko udalerriarengandik banatzen du, eta Altamira estadioa eta Oianguren institutuaren alboan dago.

## Izena 
Otegi Enea baserriaren izena darama. Gaur egungo Txindoki kalean zegoen etxea, Bozunzamendia baserria zegoen leku berean. Otegi-enea eta Otegiñea aldaerak ere badaude. Toponimo honen osagaiak Otegi deitura eta -(e)nea dira. Izatez -ena atzizkia noren kasutik sortu zen baina geroago "etxea" adieraztera pasatu zen. Gainera, XX. mendean "-(e)ne" bihurtu zen, jabearen izen, deitura edo ezizenari gehituta ageri zaigun atzizki hau. Otegi deiturak jatorria Bizkaia eta Gipuzkoan du, lehenengoan Natxituan eta Ispasterren eta bigarrenean Bidania, Errezil eta Gabirian.

## Historia 
1960ko hamarkada eta 1970eko hamarkadaren artean eraikia izan zen.

[thumb|500px|erdian|Otegi Enea auzoaren ikuspegi orokorra [Usurbe mendiaren gailurretik.]]

## Kaleak 
* Euskal pilota kalea
* Gudarien etorbidea: zati bat, N-1 autobidea gainetik igarotzen duen zubitik Zalbibira doan errepidea arte.
* Zaldibibidea

## Plazak 
* Majori plaza

## Parkeak 
* Otegi Enea parkea

## Erreferentzia 
## Kanpo estekak
Garaipenaren Eguna

**Garaipenaren Eguna** 1945ean Alemania Naziaren errendizioa ospatzen duen jaieguna da. Sobietar Batasuneko 15 errepubliketan ospatzen hasi zen, alemanek Berlinen kapitulazioa 1945eko maiatzaren 8an, gauean, sinatu ostean. Berlinen maiatzaren 8a zen arren, Moskun dagoeneko maiatzaren 9a zen eta horregatik ospatzen da egun honetan, sobietar gobernuak sinaduraren berri eman zuen egunean. Ospakizunaren hasiera ofiziala 1945ean gertatu zen arren, 1965etik aurrera bilakatu zen jaiegun, eta errepublika sozialista batzuetan soilik.

## Oharrak
## Erreferentziak 
## Kanpo estekak
Akwasi Afrifa

**Akwasi Amankwaa Afrifa** (Mampong, 1936ko apirilaren 24a - Akkra, 1979ko ekainaren 26a) ghanatar militar eta politikaria izan zen, Ghanako Errepublikako estatuburua 1969–1970 bitartean.

## Bizitza 
Akwasi Afrifa Mampongen jaio zen, 1936ko apirilaren 24an. 1957an sartu zen Armadan, eta Ingalaterran osatu zituen ikasketa militarrak. 1960ko hamarkadan Kongoko krisialdian parte hartu zuen, Nazio Batuen bake indarren barnean. 1966ko otsailaren 24an, estatu kolpe bat eman zuen, Emmanuel Kwasi Kotokarekin batera, Kwame Nkrumah presidentea kargutik kentzeko. 1966tik 1969ra, Askapen Nazionalerako Kontseiluko kide izan zen, Joseph Arthur Ankrah buru zelarik. 1969ko apirilaren 2an, Ankrah ordeztu zuen presidentetzan. 1970eko abuztuaren 7an, berriz, Nii Amaa Ollennuren esku utzi zuen kargua.

1972ko urtarrilean, Ignatius Kutu Acheampongen estatu kolpearen ondoren, atxilotu zuten, eta abendura arte egon zen preso.

## Erreferentziak 
## Kanpo estekak
Mistaken Point Erreserba Ekologikoa

[230px|eskuinera|thumb|*[Thectardis*-en interpretazio artistikoa.]]
**Mistaken Point Erreserba Ekologikoa** Kanada mendebaldean kokaturik dagoen fosil aztarnategia da. Ediacararra garaiko fosilak aurkitzen dira, ezagutzen diren bizidun zelulanitz zaharrenak alegia. Duela 565 milioi urte inguruko errauts-geruzak hartzen ditu, itsaso hondoan kokaturik zeudenak.

## Geografia 
Ternuaren hego-ekialdeko Avalon penintsulan kokaturiko eremu txikia hartzen du. Sarritan behelainoak hartzen du eremua eta marinelek Race lurmuturrarekin nahastu izan dute, hortik "Mistaken Point" izena.

## Historia 
1967an aurkitu zen aurreneko fosila, *Fractofusus misrai* (irudian), Shiva Balak Misra izeneko geologia ikasle indiarrak aurkitu zuen. 1980. hamarkadaren erdialdean toki garrantzitsua bihurtu zen paleontologoentzako, bertan aurkitzen baitziren Ipar Amerikako metazoo zaharrenen fosilak, eta munduko sakonera handitako animalien fosil zaharrenak ere. Garai honetako fosilei **Avaloneko leherketa** ere deitu zitzaien Kanbriarreko leherketarekin parekatuz, baina gaur egun **Ediacararra** izendapena nagusitu da.

1984an bost kilometrotako kosta lerroa babestea erabaki zuen probintziako gobernuak, 1987an erreserba ekologikoa izendatu zuten eta 2009an babes eremua handitu egin zuten, fosil berriak aurkitu zirenean. 2016ko uztailaren 17an UNESCOk Gizateriaren Ondare izendatu zuen Mistaken Point.

## Fosilak 
Ediacararra garaiko fosil zaharrenak eta Lurreko animalia konplexuen alde zaharrenak aurkitu dira bertan. Mistaken Point formazioa izenarekin ezagutzen da.

Fosilik aipagarrienak:
* *Fractofusus*
* *Thectardis*
* *Charnia*
* *Charniodiscus*
* *Bradgatia*

## Erreferentziak 
## Kanpo estekak 
*  www.newfoundlandlabrador.com
*  UNESCOren webguneko informazioa
Death Game

***Death Games*** edota ***The Seducers*** (euskaraz *Joko Hilgarria* edota *Seduzitzaileak*), 1977ko Peter S. Traynor estatubatuar zinema zuzendariaren beldurrezko thriller film bat da. Sondra Locke, Colleen Camp, Seymour Cassel, Beth Brickell, Michael Kalmansohn eta Ruth Warshawsky aktoreek antzeztu zuten.

*Knock Knock* (2015) berregokitzapena izan zuen, Keanu Reeves aktoreak antzeztua.

## Argumentua 
1975, AEB, San Frantzisko hiria. George Manning (Seymour Cassel) berrogei urteko negoziogizon arrakastatsu eta ezkondua etxean bakarrik gelditu berri da, Karen (Beth Brickell) emazteak familia larrialdi bategatik aldegin beharra izan duelako.

Georgek urtebetetze festa batean dagoela aprobetxatuz, Agatha (Sondra Locke) eta Donna (Colleen Camp) neska gazte ederrekin nesketan egin eta haiekin larrua jotzeko asmoz bere etxera eramango ditu. Baina bertaratzean, bere zoritxarrerako berak uste baina bestelako motako emakume arriskutsuak direla jabetuko da.

## Aktoreak 
* Sondra Locke: Agatha Jackson
* Colleen Camp: Donna
* Seymour Cassel: George Manning
* Beth Brickell: Karen Manning
* Michael Kalmansohn: Banatzailea
* Ruth Warshawsky: Grossman andrea

## Kanpo estekak 
* IMDBko fitxa irakurgai
La Guaira

**La Guaira** Venezuelako ipar-erdialdeko hiri bat da, La Guaira estatuko hiriburua. Espainiarrek 1577an sortu zuten, Caracasko aldirietan, eta harrezkero hiriburuko portua izan da. Caracasko Gipuzkoar Konpainiak bertatik lan egin zuen. Auzo kolonialean, oraindik zutik dirau *La Casa Guipuzcoana* (Gipuzkoar Etxea) delakoak.

## Kanpo estekak
Autore

**Autorea** edo **egilea** lan bat (artistikoa, zientifikoa edo literarioa) sortzen duen pertsona da. Lan literarioen kasuan, egilea idazlea da. Sortze-adigai horretan ere aurretik egindako lan baten aldaketa onartzen da. Garaien arabera egile-adigaia aldatuz joan da; gaur egungo ikuskera Pizkundetik dator, eta adigai hauekin lotzen da: originaltasuna, autoritatea eta jabego morala, intelektuala eta ekonomikoa.

Etimologikoki autore hitza latinetik dator, "auctor, -ōris", euskaraz "ekoizle", "sortzaile", "egile", "aita", "aitona", "arbaso", "fundatzaile".

## Literaturan 
Literaturaren arloan, hizkuntza helburu artistikoak lortzeko pertsona idazlea, autorea edo egilea da.

## Erreferentziak 
## Kanpo-estekak
Thylacoleo carnifex

**Lehoi martsupiala** (*Thylacoleo carnifex*) Australiako martsupial espezie galdu da, Pleistozeno berantiarrean (duela 1.600.000 eta 46.000 urte) bizi zena. Izen hori izan arren, ez du lehoiekin inolako lotura esturik; aldiz, Diprotodontia australiar martsupial talde taxonomikoko kidea da.

## Kanpo estekak
Ciudad Guayana

**Ciudad Guayana** (gaztelaniaz  ahoskatua) Venezuelako hiria da, Bolívar estatuan dagoena. Orinokoren hegoaldeko ertzetan dago, Caroní ibaiaren lotunean. Caroník bitan zatitzen du hiria: San Félix alde zaharra ekialdean eta Puerto Ordaz mendebaldean. Hiria 1961ean eratu zuten antzinako bi herriak bilduz.

## Hiri eta herri senidetuak 
* 
* 
* 
* 
* 
* 
* 

## Erreferentziak 
## Kanpo estekak
Maturín

**Maturín** (gaztelaniaz  ahoskatua) Venezuelako hiria da, Monagas estatuko hiriburua dena. Herrialdeko petrolio-industriaren "hiriburua", bere gune metropolitarrak 401.384 biztanle ditu.

## Klima 
## Erreferentziak 
## Kanpo estekak
Barcelona (Venezuela)

**Nueva Barcelona del Cerro Santo**, normalean **Barcelona** soilik deitua, Venezuelako hiria da, Anzoátegui estatuko hiriburua dena. 1671n sortua, Puerto La Cruz, Lecheria eta Guanta hiriekin batera, Barcelonak Venezuelako hiri-eremu nagusienetariko bat osatzen du, 950.000 biztanle inguru dituena.

## Klima 
## Herri eta hiri senidetuak 
* 
* 
* 

## Erreferentziak 
## Kanpo estekak
Petare

**Petare** Venezuelako hiria da, Miranda estatuan dagoena. 2011n 799.237 biztanle zituen eta Caracasko barruti metropolitarrean dago.

## Erreferentziak 
## Kanpo estekak
Malkasko (Ordizia)

**Malkasko**, Gipuzkoako Goierri eskualdeko Ordizia udalerriaren mendebaldean dagoen auzo bat da, Beasain udalerriaren mugan, bi udalerrien arteko Oria ibaiaren bihurgunean.

Beasaindik etorriz, Oria ibaiaren bazterretik eta Besaingo Ezkiaga hiribidetik doan errepide zaharretik sartuz, Ordiziako ataria eta lehenbiziko auzoa da. Oria ibaiaren bestaldean CAF enpresako lantegiak dauzka parez-pare.

## Kaleak 
* Urdaneta kalearen zati txiki bat: Lazkaibarko zubia eta Besaingo mugaren arteko atala.

## Eraikin nabarmenak 
* Lazkaibar edo Malkasko zubia

Irudi:Malkasko_02,_Ordizia._Gipuzkoa,_Euskal_Herria.jpg|Malkasko auzoaren ikuspegi orokorra.
Irudi:Malkasko, Ordizia. Gipuzkoa, Euskal Herria 00.jpg|Lazkaibar edo Malkasko zubia eta Oria ibaia.
Irudi:Mariarats 01, Ordizia, Gipuzkoa, Euskal Herria.jpg|Malkasko auzoa eta atzealdean CAF lantegia, Mariarats auzora doan bidetik ikusia.

## Erreferentzia 
## Kanpo estekak
The Girl on the Train (2016ko filma)

***The Girl on the Train*** (euskaraz *Treneko Neska*), 2016ko Tate Taylor estatubatuar zinema zuzendariaren misteriozko thriller film bat da. Paula Hawkins zinbauetar-britainiar idazlearen *2015eko izenburu berdineko eleberrian* oinarritua dago. Emily Blunt, Rebecca Ferguson, Haley Bennett, Justin Theroux, Luke Evans, Allison Janney, Édgar Ramírez eta Lisa Kudrow aktoreek antzeztu zuten.

## Argumentua 
Rachel Watson (Emily Blunt) oraintxuki dibortziatutako eta lurjota dagoen emakumea da, goizero lanerako bidean bere trena egunero aurretik pasatzen den etxe batean bizi den bikote baten bizitza perfektuarekin fantasiak dauzkana. Baina goiz batez, Rachelek treneko lehiotik gertaera harrigarri bat ikusiko du eta misterio batean buru-belarri sartuko da.

## Aktoreak 
* Emily Blunt: Rachel Watson
* Haley Bennett: Megan Hipwell
* Justin Theroux: Tom Watson
* Luke Evans: Scott Hipwell
* Édgar Ramírez: Kamal Abdic doktorea
* Allison Janney: Riley sarjentua
* Lisa Kudrow: Martha
* Laura Prepon: Cathy
* Darren Goldstein: Trajedun gizona, Rachelen jokaeraren lekukoa den arrotza

## Kanpo estekak 
* IMDBko fitxa irakurgai
San Cristóbal (Venezuela)

**San Cristóbal** (gaztelaniaz  ahoskatua) Venezuelako hiria da, Táchira estatuko hiriburua dena. Mendebaldeko eskualde menditsuan, 818 metroko altueran, kokaturik, Kolonbiako mugatik hurbil dago. 2010ean 645.925 biztanle zituen.

## Klima 
## Herri eta hiri senidetuak 

File:Iglesia de la Ermita.jpg|Ermita eliza
File:Iglesia El Angel.JPG|El Angel eliza
File:Balcón de las nubes.jpg|San Cristóbal inguruko muinoetatik ikusita
File:Iglesia el Santuario, Luna.JPG|El Santuario eliza

## Erreferentziak 
## Kanpo estekak